gentaiscool/nusaparagraph_topic huggingface dataset:
Tokoh angklung Udjo Ngalagena nyaéta pangadeg Saung Angklung Udjo (SAU), minangka puseur kabudayaan awi hususna pakakas angklung, salian ti arumba jeung calung. Angklung ogé dimaénkeun sacara ensembel kalayan konduktor, saperti ensembel padaeng klasik jeung ensembel rumba. Angklung hakekatna ngan bisa diputer sacara manual. Tapi, rupa-rupa usaha kréatip pikeun ngamodernisasina, diantarana angklung listrik, otomatis (Agus Suhardiman, Kadek Kertayasa), Klung-bot (Krisna Diastama, Karismanto Rahmadika, & Eko Mursito Budi), nepi ka Tra-digi (Hasim Ghozali). Angklung ayeuna kasohor sacara internasional, malah tos kadaptar salaku Karya Agung Warisan Budaya Lisan jeung Nonbendawi Kamanusaan ti UNESCO saprak 16 Nopémber 2010. Ku kituna unggal tanggal ieu diémutan minangka Poé Angklung Sedunia. Google malah ayeuna ngagungkeun éta kalayan di doodlesna.

Topic: culture & heritage
Gokana Mall Metropolitan Bekasi ayana di lantai tilu teu jauh ti eskalator, didinya tempatna emang teu pati gede tapi ngeunaheun. Gokana tara pernah sepi pengunjung, komo mun malam minggu rame pisan. Menu didinya loba pilihan, mulai ti pilihan paket ramen, tepan, bento, nepika side dish pokona rupa-rupa pilihan paketna ti sangu nepika mie. Harga didinya ge masih ka itung murah mun di mall, soalna paketan na jumbo. Ti menu na enak-enak, trus pelayanna ramah jeung gancang jadi urang teu kudu nungguan lila di tambah dekorasi tempatna unik persis jiga jepang, jadi bisa popotoan. Moal hanjakal mun kadinya bari mawa babaturan atau keluarga. 

Topic: food & beverages
Allah SWT mikaresep jelema nu resep sedekah. Bentuk sedekah oge rupa-rupa. Salian ti harta bisa oge sedeh dina bentuk nganafkahan kulawarga jeung ngajarkeun elmu. Ku sabab eta, aya loba mangpaat sedekah nu dijangjikeun ku Allah SWT diantarana bisa ngahapus dosa. Dihampurana dosa sabab sedekah tangtu kudu dibarengan ku tobat lantaran geus ngalakonan dosa. Saenggeus eta tinggal nyerahkeun diri ka Allah SWT. Sedekah oge bakal meunangkeun syafaat di poe akhir. Tuluy bisa mere kaberekahan harta, sabab lamun diitung sacara matematika mah ngaluarkeun hiji hal pasti bakal ngurangan. Tapi ieu teu berlaku pas sedekah. Para ulama oge nyebutkeun bisa kajadian kieu sabab hartana jadi berkah, jeung dihindarkeun tina mara bahaya.

Topic: religion
Dinten kamari abdi sareng pun raka kunjungan ka desa nu aya di palih kidul Indramayu. Pas di jalan uihkeun, liren heula di pelelangan lauk nu aya caket pantai. Abdi meser lauk etong lima kilo nu eusina opat lauk. tuluy abdi sareng raka ngalajengkeun uih ka bumi. Dugi ka bumi, eta lauk langsung diberesihan teras dibeuleum dina luhureun areng dugi ka garing semu coklat warnana. Saentos asak, eta lauk disayogikeun jeung kecap dina daun cau. Ditambihan ku sangu liwet jeung sambel tomat. Abdi sakulawargi langsung ngajajar aremam botram meungpeung eta beuleum laukna haneut keneh. Teu aya kabosen abdi sakulawargi nuang ieu tuangeun. Rasana nu nikmat sareng gizina nu kalawan ageung proteinna ngajantenkeun ieu lauk santapan karesep abdi saulawargi. 

Topic: food & beverages
Pangalengan, tempat anu janten penghasil susu murni ieu emang kasohor ku obyek wisata alamna. Aya tempat kemping lengkap jeung Situ sareng aya oge kebon enteh na. Urang tiasa ngarasakeun kemping di tempat anu sejuk. Cocok kanggo nu hoyong ka kebon teh tapi hoyong ningal situ. Situ Datar pangalengan emang gaduh ukuran anu teu pati badag, teu siga Situ Cileunca. Anu ngabedakeun na nyaeta Situ Datar mah ayana persis di tengah kebon enteh. Janten lamun urang numpak parahu di tengah Situ Datar, urang tiasa ningal kebon enteh di sakurilingna. Di dieu oge aya tempat kanggo kemping. Tiket asupna oge kaasup mirah, ngan lima rebu saurangna.

Topic: leisures
Pusat kuliner Kalibata. Tempatna anu strategis, caket sareng Stasiun KRL Kalibata. Unggal sore sok rame didatangan pengunjung anu narembe uih damel. Aya nu meser tuangeun kanggo emam wengi, aya oge anu ngan saukur jajan jang ngaganjel rasa lapar. Harga kuliner di pusat kuliner Kalibata ieu kaetang murah sesuai porsina. Seblak dimulai 13 rebu, ayam penyet jeung nasi 20 rebu, jeung sajabana. Lamun bade tuang di tempat, saran ti abdi tiasa angkat rada sontenan kumargi biasana lamun nembean tabuh 3/4-an, anu icalan teu acan siap-siap kanggo nyiapkeun daganganna. Tuangeun atawa jajanan anu beurat beurat saperti nasi, ayam, jsb. biasana siap dipeser mulai jam 4 atawa setengah lima sore

Topic: food & beverages
Jaman kiwari geus pada wanoh ka nu ngarana leptop. Leptop teh nyaeta komputer anu bisa dibawa kemana-mana. Ku ayana leptop, pagawean anu aya sangkut pautnya jeung urusan kutak-ketik atawa utang itung jadi leuwih gampang tur cepet.Contona wae hiji guru rek ngolah nilai raport murid-murid na, saacan aya leptop mah kacida hesena nangtukeun jumlah nilai jeung rata-rata turta rangking sabab kudu diitung sacara manual hiji-hiji. Tapi kualantaran ayana leptop mah pagawean anu sakitu lobana teh jadi enteng. Lian ti eta, aya deui pagawean anu jadi enteng kusabab ayana laptop, nyaeta ngadesain gambar. Baheula saacan gaduh laptop mah urang kudu ka warnet atawa ngedit di hp, tapi ayeuna mah saenggeus aya leptop, urang tiasa ngedit jeung ngadesain sangkan jadi leuwih gampang.

Topic: technology
Food photography mangrupakeun jenis fotografi nu ngagunakeun dahareun salaku objek pemotretan. Cara bisa ngahasilkeun foto dahareun nu alus, nyaeta gunakeun porsi dahareun nu saeutik. Beuki saeutik porsi dahareun nu ditampilkeun dina piring, beuki alus, sabab porsi dahareun dina jumlah saeutik bakal mawa leuwih perhatian kana dahareun eta sorangan. Gunakeun dahareun pas keur panas keneh, jadi kudu ngamangpaatkeun waktu. Tuluy pareuman flash kamerana. Flash kamera bisa mere efek kurang alus kana tiap dahareun. Gunakeun oge tripod. Tripod nyaeta alat nu ngabantuan pisan lamun rek ngalakukeun fotografi makanan ngameh kamerana tetep stabil henteu oyag. Nu terakhir nu paling penting teh cahaya. Lamun cahaya dina hiji tempat pemotretan caang teuing, eta teu alus. Eta sebabna, neangan alat dina ngontrol cahaya bakal ngabantuan pisan jang kualitas fotografi makanan.

Topic: food & beverages
Film bisa dijadikeun media kanggo ngembangkeun kaparigelan basa, utamana basa asing. Sacara teu langsung nu nonton bakal ngarti naon nu dina film tanpa make subtitle oge. Sabab aya dukungan visual nu mantuan dina nafsirkeun omongan atawa kalimat nu diucapkeun ku pemeran filmna. Nonton film oge bisa belajar kabeh aspek, mulai ti ngadengekeun, ngomong, nepika nulis bahasa asing (lamun ngaktifkeun subtitle na basa asing). Ku sabab eta nonton film bisa jadi salah sahiji metode jang diajar basa asing. Aya sababaraha cara ngameh bisa nonton sakalian diajar basa asing, di antarana tong ngaktifkeun subtitle bahasa Indonesia, lamun dek ngagunakeun subtitle usahakeun make subtitle basa film nu ditonton.

Topic: leisures
Guntur Resort Baleendah ngadadak viral lantaran seeur jalmi anu ngadatangan tempat ieu kanggo selfie atawa poto sorangan kanggo diaplod di Instagram. Tempat ieu emang ngusung tema selfie lantaran nyadiakeun seeur latar tukangeun atawa background poto kanggo popotoan, di antarana saung jeung tempat dahar lesehan ti awi anu warna-warni. Di dieu oge disadiakeun bantal anu hipu kanggo calik sabari sante. Tempat ieu teu sabenerna masih keneh dibangun, tapi tos rame didatangan. Tiket asup na oge murah pisan, ngan sapuluh rebu saurang. Sami jeung nami na, tempat ieu lokasina aya di Baleendah, Kabupaten Bandung. Tempat ieu ngahiji sareng tempat wisata Situ Sipatuhan. 

Topic: leisures
Pentingna ngadugikeunna dakwah ku cara anu santun. Lamun ngadugikeun dakwah atawa nasehat ka batur, geus kuduna bisa ngadugikeun dakwah eta ku cara nu santun. Sabab lamun boga sikap kasar atawa ngarasa pangpinterna pas ngadugikeun dakwah nu aya jamaahna kalakah maranehna embung merhatikeun naon nu didugikeun. Kudu oge merhatikeun tingkat pendidikan, tingkat pendidikan jamaah nu bakal ngadangukeun dakwah kudu jadi pertimbangan lamun rek ngadugikeun dakwah. Dina hal ieu, lain artina pendakwah rek ngabeda-bedakeun tingkap pendidikan tiap jelema, tapi pendakwah ngan boga usaha kumaha carana ngameh dakwah bisa ditarima jeung dihargaan ku maranehna. Ieu penting oge bahasa nu digunakeunna kudu bisa kaharti saluyu jeung tingkat intelektual jamaah.

Topic: religion
Abah Ugi Sugriwa Raka Siwi umurna ayeuna 34 taun jadi jaro atawa pupuhu adat nu mingpin kasepuhan Ciptagelar nu aya di Kabupaten Sukabumi, Provinsi Jawa Barat. Abah Ugi nyaeta generasi nu ka-10, katurunan ti pamingpin saacanna, Abah Encun Sucipta atawa nu leuwih dipikawanoh ku ngaran Abah Anom anu tos pupus taun 2007. Ti generasi nu kahiji nepikeun ka ayeuna turun ka Abah Ugi, tradisi nu paling nonjol nyaeta nilai-nilai budaya melak pare jeung neundeun pare. Komo deui tradisi ieu teh geus diturunkeun ka generasi kahareupna. Mimiti ti milih binih, melak, panen nepikeun ka neundeun padi, sadayana dilakukeun ku cara tradisional.

Topic: culture & heritage
Jadi pendakwah tangtuna bakal kaditu kadieu jeung beda-beda tempat nu bakal dibere dakwah. Bisa beda desa, kecamatan, nepikeun ka beda kota oge ieu bisa mungkin kajadian. Dina hal eta urang nu salaku pendakwah kudu ngarti jeung apal budaya daerah sakitar. Ngahargaan budaya teu artina bakal ngahapus kabeh kasesatan nu aya di masyarakat eta, tapi kumaha carana urang bisa dakwah sacara cerdas jeung ngalakukeun pendekatan saluyu jeung budaya nu aya di daerah tesebut. Memang ngubah kabudayaan nu ngandung kagorengan mah tugas pendakwah jang ngarobahna, tapi carana kudu nu santun. Lamun pendakwah teu merhatikeun hal ieu, engkena bakal hese dihargaan, jeung bisa wae maranehna ngalarang pendakwah eta balik deui mere dakwah di daerahna.

Topic: religion
Ngalakukeun bakti sosial ngantu ka saha wae anu butuh bantuan eta mangrupa salah sahiji ajaran anu sarua di sakabeh agama anu ajya di kitab sucina. Ayeuna lamun ningali di socila meda loba para pamuda mulai ngalakukeun mulai ngantu sasama teu ningali agamana. Contohna pas aya bencana alam saperti banjir atawa gempa bumi sakabeh jelema berbondong bondong babarengan paburu buru mantuan korban bencana teu ningali agamana. Anu teu bisa mantuan langsung tapi ngadarukung lewat doa jeung donasi donasi anu bakal di pake keur meuli bahan paranti mantuan korban. Urang kabeh ngahiji ngabantuan dulur urang nu kena musibah. Bantuan oge datang loba timana mana, etateh salah sahiji wujud urang teu dulur saagama tapi dulur sanegara kabeh di lakukeun ikhlas demi kamanusiaan.

Topic: religion
Carita game ieu nyaéta paman pamaén henteu deui tiasa ngurus kebonna. Lajeng tegalan disalurkeun ka pamaén. game ieu dimimitian ku tutorial ku tukang sawah, alias tukang sawah. Kagiatan anu tiasa dilakukeun di tingkat pemula kalebet pertanian sareng peternakan. Pamaén bisa ngajual hasil tegalan maranéhna pikeun meunangkeun koin. Koin ieu tiasa dianggo kanggo mésér barang, gedong, hiasan, sareng seueur deui. Salaku tambahan, unggal kagiatan anu dilakukeun ku pamaén tiasa ngahasilkeun poin pangalaman (XP) pikeun ningkatkeun tingkat. Aya ogé intan pikeun mésér barang ekslusif. Inten ieu jarang tiasa didapet gratis, sanaos ngaunduh Hay Day nyalira gratis. Sanaos kitu, urang tiasa mésér inten nganggo voucher Google Playstore. Dina maén Hay Day, aya prestasi anu bisa dihontal ku pamaén. Lamun pamaén geus ngahontal prestasi, biasana pamaén bakal meunang ganjaran dina bentuk intan jeung tambahan XP.

Topic: technology
Olimpiade nyaeta acara olahraga internasional anu dilaksanakeun unggal opat taun anu bersaing dina olahraga usum panas sareng usum tiris. Rebuan atlit bersaing dina sagala rupa acara olahraga ieu. Olimpiade mangrupikeun kompetisi olahraga anu panggedena sareng kashohor pisan di dunya, kalayan langkung ti 200 nagara milu. Di Indonesia, Olimpiade anu dipikawanoh jeung rutin diiluan nyaeta Olimpiade Usum Panas. Indonesia mimiti miluan Olimpiade Helsinki 1952 di Finlandia jeung henteu pernah luput milu dina taun-taun saterusna, iwal ti taun 1964 jeung 1988. Kota tuan rumah pikeun Olimpiade biasana dipilih tujuh taun samemeh perayaan Olimpiade dilaksanakeun. Proses seleksi dilaksanakeun dina dua tahapan anu dilaksanakeun salila dua taun.  Calon kota tuan rumah kedah ngajukeun proposal ka NOC di nagarana.

Topic: sports
Lamun idul fitri biasana indung urang sok masak opor hayam. Mun aya opor hayam pastina oge kudu aya kupat. Kupat ieu dibungkus dina daun nu hejo tuluy bentukna segitiga. Kulawarga urang mah sok nyieun kupat oge, nepikeun ka bungkusan kupatna nyieun ku sorangan. Biasana meuli ka tukang awi, atawa di sisi jalan mun rek maju ka lebaran mah sok loba nu dagang paranti wadah kupatna. Tapi sakapeung mah sok ngan ukur meuli awi na hungkul, sabab salian ti hargana anu murah oge arurang bisa pangalaman nyieun wadah kupat jeung itung-itung ngabuburit pas bulan puasa teh. Jadi daun nu hejo eta tuluy dibentuk ku cara dipanjangkeun heula ngarah babari ngabentukna.

Topic: religion
Aya deui alat elektronika anu biasa di pake dina kahirupan sapopoe  nyaeta Kipas angin, kipas dipake pikeun ngahasilkeun angin. Fungsi umum nyaéta sarua jeung  AC. Kipas angin umumna dibédakeun tina kipas tradisional, kalebet kipas tangan sareng kipas listrik anu didorong nganggo listrik. Kamekaran fans beuki variatif boh dina ukuran, posisi, jeung fungsi. Ukuran kipas mimitian ti kipas mini (kipas listrik genggam ngagunakeun énergi batré), Kipas fungsina pikeun ngajaga suhu hawa teu ngaleuwihan wates suhu anu disetél. Kipas ogé dipasang dina dasar atanapi mat laptop pikeun ngiderkeun hawa sareng ngabantosan kipas laptop pikeun niiskeun suhu laptop.Kipas angin tiasa dikontrol ku cara niup ku 3 cara, nyaéta nganggo pamuter, narik tali sareng kadali jauh. Rotasi wilah kipas dibagi dua, nya éta centrifugal (angin ngalir dina arah nu sarua jeung aci kipas) jeung axial (angin ngalir sajajar jeung aci kipas).

Topic: technology
Badan anu sok olahraga mah beda da katingali na ge. Biasana sok katingali seger, kenceng, jeung katingali leuwih sehat. Beda jeung nu tara olahraga, sok rada bergelambir jeung teu kenceng. Mun sering olahraga mah berat badan ge teratur jeung cenderung stabil. Biasana kulitna leuwih beresih, raray na leuwih seger, awakna katingali keker jeung teu aya nu ngagelambir. Tina cara leumpang na ge sok beda, nu sering olahraga mah sok ajeg jeung tegap, jiga nu keuwih semangat dina ngajalani sagala aktivitasna teh. Kulit na oge kenceng, jeung leuwih seger, teu aya kariput berlebih dina raray atawa awakna teh. Raray na oge cenderung beresih, tara aya jerawat atawa tanda penuaan.

Topic: sports
Lamun bener-bener ngarasa sieun, teu kudu maksakeun diri lalajo film horor, saenyana masih loba keneh genre film sejen, saha nyaho genre lain horor memang bisa nyumponan kabutuhan hiburanana kalawan leuwih optimal. Tapi upami anjeun masih panasaran, sahenteuna anjeun tiasa nyobian ningali trailer heula. Sapertos sateuacan terjun ka medan perang anjeun tiasa kéngingkeun gambaran awal kaayaan perang anu bakal disanghareupan. Ngaliwatan trailer, sanajan ngan saeutik, anjeun bisa nangkep suasana pilem, plot, meureun ogé hantu, sarta rada bisa nebak tingkat horor nu aya dina film. Kukituna misalkeun anjeun sien nepi ka kejer ti munggaran ninggali trailer mah ulah dilanjutkeun ku nonton film horor, kumargi bisi kena matak gering panas tiris kubatan sieun jeung teu bisa sare.

Topic: leisures
Léngkah kaopat anu anjeun tiasa lakukeun pikeun salamet nalika di gunung nyaéta milarian sumber cai pikeun diinum. Cara anu salajengna pikeun salamet di gunung nyaéta milarian sumber cai anu tiasa diinum. Cai mangrupa sumber kahirupan di alam. Dimana, tanpa cai, anu salamet ngan ukur tiasa hirup dugi ka 3 dinten. Beda sareng nalika anu salamet tiasa mendakan sumber cai nginum. Salamet anu nampi cai, aranjeunna tiasa hirup dugi ka 3 minggu tanpa tuang. Ku cara kitu, lengkah ka-3 sanggeus meunang panyumputan nyaeta neangan sumber cai nginum pikeun salamet. Di dieu aya sababaraha sumber cai di gunung nu bisa urang pake pikeun nginum: hiji, cinyusu. Cinyusu di gunung bisa dina wangun sumur, cinyusu atawa situ. Dua, aliran walungan. Sababaraha tangkal di gunung bisa ngahasilkeun cai, contona tangkal cau. Cai tina tangkal banyan bakal ngalir ti hulu ka hilir ngaliwatan walungan. Tilu, Tutuwuhan. Sababaraha tutuwuhan kalayan batang nyimpen eusi cai nu bisa urang pake pikeun nginum, contona tutuwuhan begonia, awi jeung akar gantung. 

Topic: slice of life
Cara ngagunakeun mesin jang nilepan baju otomatis babari, tangtuna urang ngan cukup ngajepit pakean nu anyar rengse diseuseuh dina rak di bagian bolong mesin nu aya di bagian luhur. Tuluy teken sajumlah tombol jang nangtukeun jenis nu bakal ditilep teh. Saenggeus kitu sacara otomatis mesin bakal narik pakean nu geus diasupkeun. Hasilna pakean nu geus disetrika bakal kaluar tina mesin ngaliwatan bolong bagian handap. Proses ieu ngan lumangsung salila sababaraha detik. Pas pakean geus asup, urang langsung bisa ngasupkeunna deui ka jero mesin jang nilepan deui. Jadi pakean nu geus ditilepan teu kudu langsung dicokot, lantaran mesin bakal ngasusun rapih. Proses ieu bakal teterusan saloba pakean nu ku urang pikahayang jang ditilepan.

Topic: technology
Ngalakukeun yoga dina waktos lowong anjeun tiasa mangpaat pisan pikeun pamulihan anjeun. Yoga mangrupikeun latihan fisik sareng mental anu tiasa jadi sarana relaksasi pikiran sareng ningkatkeun kabugaran awak. Salaku tambahan, yoga oge tiasa ngirangan setres sareng ningkatkeun kualitas hirup urang dina sapopoe. Nalika urang ngarasa setres atanapi hariwang nu datang tiba-tiba, ku ngalaksanakeun yoga dina waktos senggang, urang tiasa ngatur setres sacara alami sareng ningkatkeun kesejahteraan dina perasaan urang. Kasimpulanana, latihan yoga dina waktos lowong tiasa janten cara anu efektif pikeun ngatur setres, ningkatkeun karaharjaan, sareng jmere motivasi leuwih kanggo ngahontal tujuan pribadi. Ku lantaran eta, yoga tiasa janten pilihan anu pas kanggo ngeusi waktu lowong dina kasibukan sapopoe.

Topic: leisures
Kitab-kitab agama di Indonesia asalna ti urang Kristen Katolik, nyaéta Al Kitab atawa Kitab Suci. Agama Kristen Katolik asup ka Indonésia dimimitian ti datangna Portugis ka kapuloan Maluku. Liburan Katolik nyaéta Christmas, Good Friday, Ascension of Jesus Christ, jeung Easter. Béda jeung Kristen Protestan muncul sanggeus protés Martin Luther di 1517. Kecap Protestan dilarapkeun ka urang Kristen anu nampik ajaran jeung otoritas Garéja Katolik. Kitab suci agama Kristen Protestan sarua jeung Kristen Katolik, nyaeta Al Kitab atawa Kitab Suci. Sedengkeun tempat ibadah pikeun urang Kristen Protestan ogé sarua jeung urang Kristen Katolik, nyaéta gereja han bedana di interprestasi nu aya di injil kristen nyaeta versi vatican jeung versi marthin luther.

Topic: religion
Unggal beres gawe biasana urang sok ngajemput ka tempat gawe manehna, kabeneran oge tempat gawe urang jeung manehna saarah jadi bisa disampeur pas balik teh. Tapi mun pas berangkat mah teu ka sampeur, lantaran beda jam asup gawena. Biasana tara langsung balik tapi dahar heula di hiji tempat ngameh geus nepi imah teh beuteung wareg teu kukurubukan deui. Di motor atawa di tempat dahar, urang sok silih tanya ngeunaan dina sapoe ieu aya carita naon? Atawa kumaha perasaanna gawe poe ieu, aya masalah henteu? Tidinya sok apal kumaha suasana hate masing-masing, jeung mun keur aya masalah sok silih bantuan jang ngabereskeunna.

Topic: slice of life
Baheula mah euweuh lapangan tempat mengbal, jadi biasana mengbal teh di sawah anu anyaran panen. Tah ku kituna tempatna teh teu rata, jeung permukaana teh kasar. Mun panas poe sok panas pas ditincak teh. Lantaran teu boga sapatu mengbal, biasana sok nyeker. Eta oge bisa sabenerna make sendal, tapi sok babari pegat sabab katarik talina. Pas keur maen posisi bolana teh deukeut galengan, sabab keur rebutan jeung pihak lawan, ditajong tah ku urang teh satarikna. Sing horeng si galengan teh teuas, da eta mah nepikeun ka suku urang getihan rada ngucur di palebah suku bagian tengah teh. Karasana peurih pisan ditambah tempatna urut pare. 

Topic: sports
Pernah sakali ka mie bakso viral anu di Cihapit ngaranna Bakmie Tjo Kin. Basa harita kadinya kanu motor kabeneran keur ngantri. Kuring nungguan nepi ka aya 45 menit na. Pelayananna goreng pisan, maenya urang nu nungguan geus lila kalakah batur nu karek datang nu diheulakeun. Geus komplen ka juru masakna, ceunah acan asak. Ari pas geus datang dahareuna, eh kalakah tiis. Bakmie na teh geus lembek. Teu ngeunah ceuk kuring mah. Kapok kadinya deui teh geus mah nungguan lila, pelayananna goreng, jeung deui dahareunna teu ngeunah. Saran jang kanu boga restoran eta, lamun keur pinuh teh mending make nomor sakalian meh adil.

Topic: food & beverages
Simbol pamingpin dina suku atawa daerah na nyaeta tokoh adat, tokoh adat pasti bakal ngamumule jeung ngajaga nama baik naerah atawa suku anu di cicingan na. Moal nyicingkeu lamun misalkeu aya jelema anu ngusik atawa teu ngahargaan ka kabudayaan nana pasti kasinggung. Contohna anu pernah kajadian tokoh-tokoh pribumi Sunda ngaku kanyenyerian ku Edy Mulyadi anu ngagunakeun atribut-atribut sunda, nyaeta ikat kepala atawa logen. Leuwih ti éta, Edy ngagunakeun atribut Sunda nalika nyinggung ka urang Dayak, nepi ka urang Sunda ogé milu nyeri hate Kusabab ngagunakeun atribut éta, Edy ngagunakeun éta pikeun nyerang kelompok anu tangtu. Atribut teh bagean ti suku sunda sacara umumna, jadi ngagunakeun atribut kadaerah sunda sarua jeung representasi warga sunda, jadi teu meunang eta di pake komo nyinggung batur.

Topic: culture & heritage
Akhir-akhir ieu nuju seueur pisan nu minat kana wisata di Pulau Seribu. Tempatna aya di ujung paling kulon pulau Jawa nu mangrupakeun pula-pulau. Pulau Seribu nyayogikeun wisata kaendahan pantai sareng kaendahan jero lautna. Pengunjung nu datang ka tempat ieu pasti moro na teh kana kagiatan diving (nyelam) jeung snorkling. Kaendahan jero lautna mangrupa terumbu karang jeung jenis binatang lautna. Pulau Seribu jadi wisata snorkling jeung diving nu paling dipikaresep ku masyarakat. Teu aneh da salian kaendahan alam lautna, akses ka lokasi na bisa kabilang masih daerah Jakarta, jadi loba pengunjung nu ngadon nyantai jeung liburan tina kasibukan pagawean di Ibukota. Hal eta salah sahiji nu ngajadikeun tempat ieu wisata paporit masyarakat nu tara aya saatna ku pengunjung.  

Topic: leisures
Zaman kiwari, seueur tuangeun nu dijieunna simpel tur tereh atawa biasa disebut oge masakan cepat saji. Salah sahiji contona nyaeta spaghetti. Tuangeun ieu asalna ti nagara Eropa tuluy ngajalar ka nagara-nagara sejen termasuk Indonesia. Cara ngadamel ieu makanan kacida gampangna sabab ayeuna mah tos aya bahan-bahan instan na. Bahan-bahanna nyaeta pasta spaghetti merk la fonte, saos bolognese merk la fonte, saos tomat, bawang bombay, bawang bodas, minyak sayur, jeung keju. Mimiti, godogkeun pasta dina panci, tambahkeun sasendok minyak sayur supaya teu rapet.  Tuluy siksikan bawang bombay jeung bawang bodas. Saasakna pasta tina cai godogan, tuuskeun dina wadah. Tuluy oseng-oseng bawang bodas jeung bawang bombay dina katel, tambahkeun pasta nu tadi. Brus uyah sacukupna, saos tomat 4 sendok, saos bolognese sacukupna. Tos kitu aduk dugi ka rata. Upami tos rata tur asak, pindahkeun kana piring. Tambihkeun parudan keju diluhurna. Spaghetti siap dituang.

Topic: food & beverages
Generasi Boomers anu puguh  condong bersantai, leuwih resep ningali acara TV dieusi ku program hiburan kayaning sinétron, musik jeung warta, maranéhanana leuwih resep nginget mangsa alus jeung kamulyaan maranéhanana waktu maranéhanana ngora, ngan televisi masih nyiarkeun program jeung carita cahaya. gampang dicerna jeung ngucur emosina keur Boomers kalawan carita anu ampir sarua jeung carita sinetron tersanjung episode hiji taun 90-an, ngan ayeuna geus dimaénkeun ku jalma anu béda-béda jeung judul anu béda. Televisi nepi ka ampir ka sakumna penjuru. Ku kituna masarakat anu cicing di wewengkon anu sinyalna hésé ngandelkeun televisi pikeun néangan informasi jeung hiburan, sedengkeun wewengkon kota kalawan sinyal internét alus leuwih resep ngagunakeun smartphone salaku sarana pikeun manggihan informasi jeung hiburan.

Topic: technology
Daripada ngan gogoleran atawa ngagabut mun libur, mending urang ngiluan jadi volunteer atawa relawan sosial. Salian meunang babaturan anyar jeung pangalaman, urang ge bakal meunang pahala jang bekeleun ka akherat. Cara gabung na nyaeta urang pilarian komunitas bakti sosial, terus tinggal daftar janten relawan dina kagiatan bakti sosialna. Teu pangalaman hungkul, urang ge bakal kenging seueur pisan pelajara hidup nu bisa diturutan. Yuk ah urang jadikeun hidup urang leuwih bermanfaat, jang diri sorangan utamana, jang batur oge manfaatna. Urang oge bisa meunang duduluran anyar dina kagiatan nu kieu teh, boh ti komunitasna boh jejaring ti warga sekitarna. Ku kituna, yuk ah persiapkeun diri urang nu leuwih baik jang mere manfaat nu leuwih bak oge ka sasama!

Topic: leisures
Kumaha carana nungkulan handphone anu ruksak ku kakeunaan cai atawa ragrag kana cai. Anu kahiji nyaéta anjeun kedah mastikeun yén hp anjeun dina kaayaan paéh. Anjeun kedah terang yén nalika telepon sélulér anjeun hurung bari seueur cai anu lebet kana éta, éta tiasa nyababkeun korsleting. Lamun kaayaan hiji hp nu geus kakeunaan konslet, eta kamungkinan bakal leuwih hese pikeun ngalereskeunna. Kadua, cabut komponén di jero awak ponsel, sapertos batré, kartu SIM sareng kartu mémori. Nyoplokkeun tilu komponén ieu ogé mantuan nyegah supaya hp teu parah ku cai nu asup kana handphone. Katilu, garingkeun ku pengering rambut. Urang ulah  ngagaringkeun eta ku niupan, sabab bakal nyieun cai meunang jero kana awak ponsel. Atawa bisa ogé diasupkeun kana béas, sabab béas miboga kamampuh nyerep cai. Tungtungna, pasang deui komponén telepon sélulér anu garing, sareng mimitian hurungkeun deui telepon sélulér anjeun.

Topic: technology
GERMAS atanapi gerakan masarakat hidup sehat teh salah sahiji program ti Kementrian Kesehatan pikeun ningkatkeun kasihatan masarakat. Salah sahiji poin dina gerakan ieu nyaeta aktivitas fisik. Aktivitas fisik nu dimaksad didieu nyaeta olahraga. Olahraga teh tos kabukti tiasa ningkatkeun kasihatan awak sareng ningkatkeun imunitas. Olahraga tiasa di mulai ti nu ringan-ringan sapertos lempang atanapi jogging. Sibukna pagawean teu tiasa dijadikeun alesan masarakat janten males olahraga. Olahraga saleresna tiasa dilakukeun disela-sela pagawean. Kusabab manfaatna hayu urang tingkatkeun aktivitas fisik liwat olahraga supados awak sihat sareng imunitas kajagi. Perkawis ieu oge janten salah sahiji cara urang ngadukung program pemerintah pikeun ningkatkeun kasihatan masarakat.

Topic: sports
Upacara kaagamaan di indonesia masih kagolong loba keneh anu bisa di tingali. Eta ku sabab aya keneh na jelema anu percaya ka adat istiadat nu ges turun temurun di lakukeun. Sabenerna eta mah kaasup kapercayaan tapi jadi kabawa ku unsur agama. Masih keneh ayeuna loba upacara mun di tingali tina agama mah eweh parentahna tapi tetep di lakukeun asal teu ngalanggar pakem agama na jeung di niatkeun ngan saukur ngajaga kabudayaan jeung adat istiadat nu ges aya ti jaman aki aki jeung nini nini nu ges jadi karuhun urang sarerea. Lamun agama anu sering ngayakeun uapacara nyaeta agama hindu. Upacara na rupa rupa jeung aya nu di pigawe sapopoe.

Topic: religion
Ninggli aktivis budaya ti sababaraha kota jeung kabupaten pada ngumpul di Jawa Timur. Aranjeunna ngalakukeun revitalisasi mata air di kawasan ieu nu jadi hulu Sungai Brantas. Ieu kagiatan anu alus, naon nu dilakukeun ku warga jadi wujud ngamumule budaya di Indonesia oge jadi rasa sukur ka Allah SWT tos mere nikmat ka masarakat Indonesia. Kagiatan ieu dimimitian ku melak tangkal jeung konservasi sumber air tuluy dilajengkeun ku salametan oge sukuran sumber air. Aya pesan moralna dibalik ieu nu kudu dijaga ku warga, nyaeta cai teh jadi sumber kahirupan, tuluy bergerak terus, cai oge ngajarkeun kajujuran, cai ge babari adaptasina, jeung ngajarkeun kasaimbangan sabab cai bisa leuleus oge bisa teuas.

Topic: culture & heritage
Rumah adat di indonesia loba pisan, setiap daerah provinsi  boga rumah adatna masing masing. Misalna di provinsi  Sumatra Barat aya nu ngarana Rumah Gadang. Rumah Gadang nyaéta ngaran pikeun imah adat Minangkabau anu mangrupa imah adat sarta bisa kapanggih di Sumatra Kulon, Indonésia. Ieu imah ogé disebut ku ngaran séjén ku masarakat satempat ku ngaran Imah Bagonjong atawa aya ogé nu disebut Imah Baanjuang. Imah-imah modél kieu ogé mindeng kapanggih di Sumatera Barat. Sanajan kitu, teu sakabeh wewengkon di Minangkabau (darek) diidinan ngawangun imah adat ieu, ngan di wewengkon anu geus statusna nagari, imah Gadang ieu bisa diwangun. Kitu ogé di wewengkon anu disebut rantau, imah adat ieu ogé henteu diwangun ku pendatang Minangkabau. 

Topic: culture & heritage
Tari jaipong diciptakeun ku seniman asal Karawang jeung Bandung, nya éta Gugum Gumbira jeung H. Suanda kira-kira taun 1975. Perhatian dua seniman ieu kana kasenian rahayat, salah sahijina nyaéta Ketuk tilu, sangkan duanana mikanyaho jeung mikawanoh kana perbendaharaan adat Sunda. pola gerak tari Keliningan/ Bajidoran atau Ketuk Tilu. Gerak-gerak bukaan, pencugan, nibakeun sarta sababaraha variasi gerak mincid tina sababaraha kasenian di luhur ahirna mere ilham Gugum jeung Suanda pikeun mekarkeun tari atawa kasenian anu kiwari katelah jaipongan. Nepi ka ayeuna, sanajan loba hiburan modern anu muncul, kasenian Jaipongan tradisional masih keneh diminati sarta jadi hiburan anu matak pikabitaeun pikeun masarakat. Malahan, lantaran dipikabutuh pisan ku masarakat, tari ieu jadi ikon pikeun ngamajukeun kabeungharan wewengkon Jawa Barat.

Topic: culture & heritage
Hiji waktu aya raja nu nyauran 3 menterina jang masihan kantong anu mana saurang teh kabagian hiji. Raja tuluy nitah para menterina jang ngeusian tiap kantong ku buah-buahan. Menteri nu kahiji manut tuluy bener-bener gawe jang ngumpulkeun buah-buahan nu bisa kapanggihan. Sedengkeun menteri nu kadua narima parentah raja tapi ngeusian kantongna ku campuran buah-buahan nu alus jeung nu buruk. Tapi menteri ka tilu kalakah ngeusia kantong ku daun garing jeung kotoran. Saenggeus kabeh dieusian kantongna tuluy raja marentahkeun menterina di penjara salila 3 bulan. Dahareun nu bisa maranehna dahar ngan nu aya dina kantong nu geus dieusian ku sewang-sewangan. Dina carita ieu urang bisa nyokot pesan moral lamun tiap jelema sarua siga menteri, geus dibere hiji buku nu kudu dieusian ku lalampahan nu sae jang digunakeun di akherat.

Topic: religion
Al-Qur’an mangrupakeun kitab suci umat Islam anu eusina wahyu-wahyu ti Alloh SWT anu diturunkeun ka Nabi Muhammad SAW ngaliwatan malaikat Jibril. Al-Qur'an ngandung ajaran agama Islam anu eusi na parentah, hukum, kabar gumbira, peringatan, jeung sejarah. Al Qur'an oge janten sumber utama hukum pikeun umat Islam. Al-Qur’an ngandung rupa-rupa carita jeung kajadian anu lumangsung di jaman baheula jeung ayeuna. Al-Qur’an oge ngandung rupa-rupa piwuruk jeung pituduh anu mangpaat pikeun ngarahkeun umat Islam dina kahirupan. Al-Qur’an tiasa janten sumber inspirasi jeung motivasi pikeun umat Islam sangkan hirup leuwih hade. Al-Qur'an diturunkeun ngangge bahasa Arab. Ngapalkeun qur'an jeung ngamalkeun qur'an mangrupakeun kamulyaan kanggo umat muslim.

Topic: religion
Pagawean Arka sapopoe ngan nyonyoo wae hp. Ti mimiti hudang sare tepi ka sare deui hp teu leupas tina leungeuna. Eureuna teh palebah solat, dahar, jeung ka cai wungkul. Kaayaan ieu nu ngajadikeun hate indungna sedih kacida. Sedih ngabandungan laku lampah Arka nu ngukur kana umur mah geus meujeuhna mantuan ngaringankeun kasusah kolot. Tapi nyakitu tea ningan NU diharepkeuna mah tenang-tenang we mupujuhkeun karesepna. Lamun diomongan, sok kalah ka Malik ambek asa dihulag karesepna. Antukna, indungna Arka milih jempe bari teu kendat ngado'a ka Allah, mugi-mugi anak lalaki hiji-hijina teh bisa robah adatna jadi budak nu Soleh tur tanggungjawab ka kolot jeung adi-adi awewe na. Indung Arka yakin yen hiji mangsa Arka bakal ngawujud jadi lalaki anu tanggung jawab, hormat tur nyaah ka indung bapa.

Topic: technology
Nyieun masakan diet teh gampang, bisa dijieun di imah, salian ti gampang, rasana oge ngeunah. Bahan-bahan nu dipakena oge gampang kapanggih. Misalna jang nyieun endog orak-arik. Bahan dasarna nyaeta ngan endog jeung sababaraha sayuran. Ngameh leuwih sehat, kudu ngagunakeun minyak alami saperti minyak kalapa pas keur masakna. Cara nyieunna, nu kahiji panaskeun minyak kalapa dina katel. Tuluy kumah beresih kabeh sayuran, jeung potong ku ukuran anu sedeng. Beres eta tumis sayuran ka jero minyak kalapa nu geus panas. Tuluy galokeun sayuran sekeudeung, mun geus kitu asupkeun endog. Tambahkeun oge uyah saeutik, jeung pedes. Galokeun nepi rata, terakhir tambahkeun bayem jang sayurannana. Geus beres tinggal di dahar.

Topic: food & beverages
Di Indonesia, museum masih keneh sakedik. Teu siga di luar negeri anu gaduh seeur tempat museum anu tiasa didatangan. Museum anu aya di Indonesia oge seeurna museum pendidikan, anu ngan dipake nyimpen barang-barang timuan jang dipake penelitian. Masih keneh jarang museum seni anu nunjukkeun hasil karya seniman-seniman lantaran nu datang na oge biasana sakedik. Masarakat leuwih resep datang ka tempat anu aya dahareun jeung anu nuansa na alam. Tapi, kanggo jalmi anu resep seni Nuart Sculpture Park tiasa janten pilihan. Museum anu nampilkeun hasil karya patung ieu lokasi na aya di Ciwaruga. Tiketna oge mirah, ngan dua puluh lima rebu saurang.

Topic: leisures
Skateboard mimiti dilakukeun dina pertengahan taun 1940 - 1950 ku Frank Nasworthy tukang selancar ti California, anu dina waktos eta manehna hayang manggihan cara sejen kanggo selancar nalika cai laut teu ombakan. Ti harita keneh skateboard mulai dimaenkeun. Mimitina papan anu dijieun ampir sarua jeung papan selancar, tapi ukuranana rada leutik tur dibere ban roller skate.Tapi bakating ku populer, seeur anu ngadamel model papan skate sapertos jaman kiwari.  Skateboard mimiti asup ka Indonesia dina taun 80-an. Pecinta skate di Indonesia meunang informasi ngeunaan skate ngaliwatan video jeung maca majalah skateboarding ti luar negeri. Oalhraga ieu oge janten salah sahiji cabang olahraga anu ditandingkeun di ASEAN Games. 

Topic: sports
Salah sahiji cara kanggo ngaleungitkeun setres abdi nyaeta nyanyanyian di tempat karaoke. Biasana saatos ujian beres abdi sareng rerencangan sok karaokean di hiji tempat kanggo nyanyanyian. Biasana urang karaokean sasarengan di tempat karaoke anu aya di cakeut imah urang, kadang oge karaoke di imah rerencangan kuring anu gaduh speaker jeung mik kanggo nyanyi tuluy neangan laguna tina YouTube. Urang biasana milih temat karaoke anu teu pati awis tapi lalaguanna rada lami lantaran seeuran janten kedah gentosan sareng rerencangan anu sanes. Abdi resep lamun karaokean lantaran tiasa gogorowokan bebas jeung teu paduli sorana alus atawa butut nu penting mah nyanyikeun lagu.

Topic: slice of life
Basa nuju janten mahasiswa baru mah abdi teh sok hoream olahraga sabab ku tugas kuliah ge sok kateteran keneh. Badan teh sok asa teu ngeunaheun, asa loyo jeung kurang semangat. Tuluy taun kadua kuliah abdi mulai ngabiasakeun jeung olahraga. Biasana saminggu ngan dua kali atawa tilu kali, eta ge olahraga nu ringan we jiga jogging jeung jalan-jalan. Ti saprak ngabiasakeun olahraga, awak teh jadi asa ngeunaheun, asa hampang, jeung asa sumanget ngajalani aktivitas teh. Berat badan ge jadi stabil, normal, jeung cenderung stagnan di angka 53. Tah pas tos karasa perbedaan nana, abdi mutuskeun jang berusaha samaksimal mungkin supaya konsisten kana olahraga, minimal jogging.

Topic: sports
Dina usia leuwih ti sapuluh taun pernikahan, sok loba cobaan nu datang, salah sahijina rasa bosen ka pasangan. Rasa ieu teh wajar muncul sabab nginget ka unggal poe jeung dina sagala hal teh dilakukeun babarengan jeung pasangan. Mantakna wajar we ngarasa bosen ge da manusiawi. Tapi, rasa bosen eta teh kudu bisa diantisipasi supaya teu ngaruksak hubungan jeung pasangan. Salah sahiji carana nyaeta teangan hal nu menarik jang dilakukeun babarengan, misalna camping bareng atawa kunjungan ka tempat anu tema alam jeung euweuh sinyal supaya bisa ngobrol jeung diskusi leuwih detail jeung pasangan. Mantak mun bosen, ulah neangan pelarian sorangan, tapi kudu neangan suasana baru, lain orang baru!

Topic: slice of life
Unggal 25 Desember, urang Kristen bakal ngarayakeun Natal. Dina basa Inggris, Natal disebut Christmas, nu asalna tina kecap Cristes maesse, nu hartina Mass of Christ (Misa Kristus). Poe suci umat kristen ieu mangrupikeun mieling kalahiran Yesus Kristus urang Nasaret. Seueur nagara, kalebet Indonesia, oge ngahormatan liburan kaagamaan ieu ku netepkeun tanggal 25 Desember salaku liburan nasional. Unggal nagara oge gaduh tradisi anu beda pikeun ngagungkeun Natal. Urang Kristen di Indonesia umumna ngarayakeun Natal ku jalan ibadah di gareja tuluy nganjang ka imah baraya. Perayaan Natal mangrupikeun tradisi Kakaisaran Romawi anu nandaan datangna usum anyar. Di luar negeri, perayaan Natal umumna lumangsung dina usum tiis.

Topic: religion
Lamun di Numutkeun kana ahli sajarah sababaraha sahabat Nabi boga tanggung jawab nulis ulang wahyu Allah dumasar kana naon sahabat sejenna geus apal. Saparantos Muhammad pupus, para sahabat enggal-enggal nyusun sareng nyerat deui wahyu-wahyu ku cara hafalan. Penataan ulang Al-Qur'an diprakarsai ku Khalifah Abu Bakar Ash-Shiddiq atas saran Umar bin Khattab dengan persetujuan dari sahabat senior.  Al Qur'an nerangkeun sorangan yen eusi Al Qur'an teh mangrupa pituduh ti sagala kabeh au aya di dunya ieu. Sakapeung ogé bisa ngandung carita ngeunaan carita sajarah, sarta nekenkeun pentingna moral. Al Qur'an dipaké babarengan jeung hadits pikeun nangtukeun hukum syari'ah jeung fiqih Islam atawa fiqih. lamun  ngalaksanakeun shalat oge bacaan na aya dian jero al- quran, Al Qur'an ngan bisa  dibaca dina basa Arab. eta sababna sababaraha ahli nganggap al Qur'an salaku karya sastra Arab nu panghadéna di dunya.

Topic: religion
Pas geus apal urang nyasar di gunung, urang ulah cicing. Komo deui ngarenung ngeunaan sieun teu bisa hirup. Pokona mah ulah panik, lamun urang ngajorowok atawa ceurik di tempat, moal aya hasil nu signifikan. Alusna mah tenangkeun diri heula tuluy tarik nafas panjang meh bisa nguatkeun mental urang. Mun geus tenang, urang kari leumpang deui neangan jalan bari susuganan panggih jeung pendaki sejen, ulah poho urang kudu ninggalkeun jejak. Ninggalkeun jejak bisa ku cara nyobekeun baju di talikeun kana tangkal. Ieu bisa ngamudahkeun tim pencarian nu keur neangan urang. Leuwih alus deui mun urang mawa pulpen atawa spidol, tinggal nulis ngaran urang kana benda=benda nu ditinggalkeun jang jejak.

Topic: slice of life
Cara nyieun hateup nu sok dipake jang suhunan imah adat Sunda. Nu kahiji siapkeun tangkal jambe nu geus dipotong laleutik fungsina jang penyangga daun anu panjangna 1 meter jeung kandelna sakitar 3-4 cm. Nu kadua hoe nu dipotong ipis nyarupaan benang jang nyambungkeun daun rumbia nu mangrupakeun bahan nu utama dina nyieun hateup. Lamun geus disiapkeun 3 bahan eta tuluy cokot kai jambe nu geus dipotong sapanjang 1 meter. Tinggal dipilih 3 daun rumbia di tengah-tengah antara kai jambe terus potongkeun jadi hiji ngameh dua sisina ngahiji. Saenggeus kitu, cokot hoe jang nyambungkeun daun rumbia eta siga ditalikeun jeung dianyamkeun kana kai jambe. Tuluy gawean satuluyna nepi kabeh kai jambe katutup jeung ulah nepikeun ka diantepkeun lamun aya susunan nu kurang rapet.

Topic: culture & heritage
Salah sahiji tempat anu cocok kanggo ngempel sareng kulawargi nyaeta Tea Bumi nu lokasina aya di Jl. Pajajaran Bandung. Tempatna aya di sisi jalan, deket ti mol oge. Ti luar katingalina alit, tapi pas asup ka lebet tempatna lumayan badag, aya nu di lebet imah, aya oge anu di luar, cocok upami teu hujan. Tempatna sae kanggo popotoan atawa calik santai sabari nyruput ci enteh. Aya seeur pisan rupi-rupi enteh nu ditawisan. Aya oge minuman sapertos kopi sareng cai biasa kanggo anu teu resep enteh. Pilihan tuangeun na oge seeur, tapi anu paling ngeunah nyaeta pasta karbonara, anu porsina lumayan seeur tapi pangawisna teu pati awis, pas dina dompet. Basa keur ulin ka ditu sareng rerencangan abdi mesen mie kuah, pangawisna teu langkung ti dua puluh rebu, tapi hanjakal rasana kirang asin.

Topic: food & beverages
Numutkeun salah sahiji wagelan jurnal nu aya dina bidang kaséhatan, és krim milo sabenerna teu cageur. Hiji cangkir és kepal milo ngandung 1.000 kalori atawa sarua jeung 2,5 porsi sangu nu sedeng-ukuran. Jeung anggapan kuring, sanggeus ngadahar és milo, jalma-jalma masih kénéh ngadahar karbohidrat séjénna, saperti sangu, 3 kali sapoé deui. Samentara éta, sacara umum, lalaki butuh rata-rata 2.500 kalori sareng awéwé 2.000 kalori. Janten ku tuang ngan sacangkir és krim milo, urang parantos nyumponan ampir satengah tina kabutuhan kalori. Sareng ieu berpotensi nyababkeun urang kaleuleuwihan kalori. Sareng ningkatkeun résiko urang obesitas. kusabab kitu arurang kudu ngurangan minuman favorit nu viral iyeu, tong sampe kamerkaan.

Topic: food & beverages
Badminton , badminton , atawa bulu keprok ( basa Inggris : badminton ) nyaéta hiji olahraga anu ngagunakeun pakakas anu wangunna buleud kalayan rongga dina kalong. Jeung boga cecekelan. Alat ieu katelah rakét anu dimaénkeun ku dua urang lawan (pikeun tunggal) atawa dua pasang (pikeun ganda). Sarupa jeung ténis, bulutangkis boga tujuan pikeun neunggeul bal kaulinan badminton, nyaéta kumaha carana (shuttlecock) ngaliwatan jaring nepi ka ragrag kana lapangan maén lawan anu geus ditangtukeun sarta nyoba nyegah lawan ngalakukeun hal nu sarua. Dina badminton aya lima pésta, nyaéta tunggal lalaki, tunggal awéwé, ganda lalaki, ganda awéwé, ganda campuran.  Unggal pamaén atawa pasangan nyokot posisi sabalikna dina dua sisi net dina lapangan badminton. Tujuan tina kaulinan nyaéta pikeun pencét shuttlecock ku rakét, ngaliwatan net kana wewengkon lawan, nepi ka lawan teu bisa balik deui. Wewengkon maén anu béda pikeun pertandingan tunggal sareng ganda. Lamun kumaha datangna eta ragrag di luar wewengkon lajeng naha disebut "kaluar". Unggal pamaén/pasangan teu bisa balik deui (kusabab nyangkut dina net atawa kaluar lapangan), lawan bakal meunang titik.

Topic: sports
Wirausaha mangrupa gabungan dua kecap, nya éta 'wira' jeung 'usaha'. Wira hartina pejuang, pahlawan, budi pekerti, manusa unggul, budi pekerti, tur gagah. Samentara éta, usaha nyaéta kalakuan atawa prakték, ngalakukeun hiji hal jeung digawé. Lamun dihartikeun sacara harfiah, hartina wirausaha nyaéta jalma anu nyieun hiji produk, nangtukeun métode produksi, ngatur operasi pikeun procure produk anyar pikeun ngatur modal jeung pamasaran. Tujuan kagiatan ieu nyaéta pikeun ngahasilkeun hiji hal anu ajén anu langkung luhur tibatan nalika diolah sateuacana. Jalma anu ngalaksanakeun kagiatan wirausaha disebut wirausaha. Anjeunna tanggung jawab nyiapkeun manajemén operasional tina sakabéh prosés kagiatan, ti pengadaan nepikeun ka pamasaran produk. Pangusaha ogé kedah gaduh kamampuan pikeun maca tren pasar supados henteu salah sasaran dina pamasaran produkna.

Topic: business
Hirup jeung pasangan teh pasti aya wae lika-likuna, moal lurus-lurus wae. Ngaliwatan jalanna waktu, bakal aya dinamika hirup jeung pasangan anu bakal ngajadikeun hubungan moal alus-alus wae. Urang teh kudu saling tanggap. Hirup Bahagia jeung pasangan teh teu kudu kamamana duaan. Urang jeung pasangan teh angger butuh waktu sorangan jang instrospeksi diri, diajar jadi jalma anu dewasa. Penting jang urang nerapkeun saling tanggap ka pasangan, saling ngartikeun pagawean jeung kasibuk masing-masing. Ngaranna saling, berarti kudu duanana, ulah salah sahijina. Lamun kitu pasti bakal aya wae anu teu cocokna, bakal aya wae ribut lamun salah sahijina teu bisa ngartikeun nu hijina. Wajar aya ribut dina kahirupan jeung pasangan, tapi kan leuwih ngeunah lamun hirup akur jeung pasangan.

Topic: slice of life
Jualan di imah jadi salah sahiji alternatif nambah penghasilan atawa jadi pagawean tetep. Urang jualan sembako di imah geus leuwih ti 10 taun. Sabab jualan sembako mah geus pasti nu jelema butuhkeun unggal poe, ti mulai beas, gas elpiji atawa galon. Jualan tilu ieu mah geus pasti laku. Tuluy bisa ditambahan oge ku jualan minyak kalapa, endog hayam, tarigu, jeung sajabana. Bisa oge sabun-sabunan, siga sabun mandi, sabun colek jang nyeuseuh, sampo. Atawa kadaharan anu ringan, mun jang barudak leutik mah ciki-cikian atawa permen. Mun jang kolot mah bisa roti atawa kadaharan nu sejenna nu hipu. Mun jang bapak-bapak mah bisa ngajualan roko, geus pasti roko mah moal sepi peminatna aya wae. 

Topic: business
Tos dua taun Rendi nabung acis kangge meser dayung idamanna. Dayung teh diibaratkeun senjata dina olahraga arung jeram. Jadi, Rendi mutuskeun jang meser dayung braca supaya leuwih segut kana ngadayungna. Rendi ngarasa mun make dayung braca teh kamampuanna bakal maksimal dikaluarkeun sabab kabantu ku alat nu memadai salila pertandingan jeung latihan. Rendi nabung dua taun make duit ladang insentif bulanan na di arung jeram. Saentos acisna cekap, teu mikir deui Rendi tuluy meser eta dayung supaya bisa dipake latihan sacepatna. Pas dayungna tos dugi di tangan Rendi, buru-buru ku Rendi di stel tuluy dicobaan dina latihan. Rendi meuni nyaaheun pisan ka dayungna nu ieu.

Topic: sports
Liburan ka Jogjakarta mangrupakeun salah sahiji pangalaman anu paling pikaresepeun anu kuring kantos alaman. Kuring indit ka Jogja sareng kulawargi. Urang sadidinten jalan-jalan ka sababaraha tempat wisata di Jogjakarta, sapertos Candi Prambanan, Taman Sari, sareng Kraton. Urang oge ngadatanagan sababaraha museum, nyaeta Museum Sonobudoyo jeung Museum Ullen Sentalu. Di Jogja oge aya sababaraha tempat makan anu kasohor, sapertos Warung Sate Klathak Pak Pong sareng Warung Makan Soto Betawi. Lamun ka Jogja tong hilap nyobian Gudeg sareng Sate Klathak. Abdi teras lajeng ka tempat balanja anu kasohor di Jogjakarta, saperti Pasar Beringharjo, Malioboro, jeung Pasar Klewer. Pokona lamun aya kasempetan abdi bakal balik deui ka Jogjakarta.

Topic: leisures
Diajar masak oge perlu, carana siapkeun alat-alat masak jeung peralatan dapur nu penting siga peso, kompor, jeung serok. Kuasai teknik masak nu dasar, siga ngeureut, nyiksikan, jeung ngolah bahan dahareun. Mulai na ti resep nu babari misalna kudu apal heula takaran jeung momen nu tepat jang ngawurkeun uyah jeung pedes. Cara ieu bisa dipelajari ku nonton Youtube ngameh apal soal resep masakan, misalna masak menu sarapan. Sabab menu makan siang atawa malam condong riwet. Jadi bisa di mimitian masak endog, bubur, atawa menu sejenna. Ulah poho oge kudu dibiasakeun milih bahan anu seger, ngameh beuki kalatih jeung ngasaan hasil ahirna. Masak make bahan-bahan seger oge bisa jadi hasil masakanna beuki ngeunah jeung sehat.

Topic: leisures
Cemilan anu dipikaresep utamana anu rasana lada. Siga kiripik kaca jeung basreng garing. Urang mindeng meuli cemilan eta di online shop, mimiti ngajaran meuli satengah kilo, tara lila beakna teh. Basa meuli basreng garing oge urang meulina nu ukuran sakilo, teu leuwih ti saminggu geus beak. Biasana sok aya level ladana, urang mah sok milih nu paling akhir, atawa nu ekstra pedas. Beuteung mah kuat sabenerna, tapi kalilaan mah sok karasa nyeri beuteung oge. Loba nu jualan cemilan kawas kieu di online teh, tapi teu kabeh rasana ngeunah, teksturna nyakrek, bumbuna loba. Sakapeung sok meunang nu rasana pait, teksturna teuas, bumbuna saeutik. Jadi urang sok taliti lamun meuli. Jeung lamun geus meunang nu ngeunah, tara meuli deui ka nu sejen.

Topic: food & beverages
Jadi chef emang teu babari tapi ceuk urang mah nu gawena jadi chef teh ngajangjikeun pisan di masa kahareupna. Ku sabab bisnis kuliner mah bisnis nu moal pernah pareum, salila aya jelema nu hirup di dunya, soalna geus pasti kudu dahar unggal poe. Mangrupa-rupa dahareun nu di dahar pastina kudu beda-beda ngameh teu bosen, beda daerah beda oge selerana. Ayeuna mah ngolah dahareun tinu bahan atah jadi dahareun nu ngeunah teh lain ngan saukur kaahlian kolot nu di imah wae, tapi masak geus jadi salah sahiji pagawean nu ngajangjikeun. Jadi lamun urang dahar ngeunah di restoran geus pasti eta hasil olahan ku chef. Geus katinggali lamun dahareunna geus di tata na alus, jeung rasana ngeunah, eta geus pasti chefna jago.

Topic: food & beverages